Daria Alexandrovna deishèc anar aquera idia, mès, antaplan sense guardar-se en miralh, pensaue qu'encara non ère tard entà un nau amor; e rebrembèc a Sergi Ivanovic, qu'ère particularaments amable damb era, e ar amic de Stiva, eth brave de Turovsin, que suenhèc ath sòn costat as mainatges quan aguesti aueren era escarlatina e qu'ère encamardat d'era; e tanben a un òme, plan joen encara, que li didie, coma li condèc eth sòn pròpi marit, que “era ère era mès beròia de totes es fraies”.